Diari Oficial de la Generalitat Valenciana


Sumari del DOGV 3372, del 13-11-1998 (1998/8871)

Expedient sancionador número 98048V. Notificació.
-------------------------------------------------

### Dades del document

Número de DOGV
:   3372

Data del DOGV
:   13-11-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/8871


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient sancionador número 98048V. Notificació. [1998/S8871]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal notificar a l'empresa Carteles Informativos Telecartel la resolució del conseller d'Obres Públiques, Urbanisme i Transports, de 5 d'agost de 1998, de l'expedient sancionador amb el número 98048V que, tot seguit, transcrivim:
  
Vist l'expedient número 98048V sobre infracció de la legislació de carreteres en matèria de publicitat, incoat contra Carteles Informativos Telecartel, i d'acord amb els
  
Antecedents de fet
  
Primer
  
El 16 d'abril de 1998, el Servei de Vigilància en Carretera va denunciar l'existència d'una tanca publicitària visible des de la zona de domini públic de la carretera CV-35, PK 8,500, marge esquerre, i el Servei Territorial de Carreteres va incoar expedient sancionador el dia 29 de juny de 1998 per presumpta infracció de la Llei de Carreteres de la Comunitat Valenciana, i va nomenar com a instructora Paula Delgado Hueso, i com a secretària Estefanía Navarro Díaz, per a l'aclariment dels fets.
  
Segon
  
El 13 de juliol se li va notificar la incoació de l'expedient sancionador de referència i se li va advertir que això constitueix una infracció molt greu de la legislació de carreteres, ja que és responsable com a promotor o titular de l'esmentada instal·lació, i se li va comunicar que la sanció que correspon és una multa de 2.000.001 a 80.057.211 pessetes, així com l'exigència de la reposició a l'estat originari de la situació alterada per la infracció i indemnització pels danys i perjudicis que s'hagen pogut ocasionar. En aquesta notificació es fa constar que té un termini de 15 dies per a al·legar el que en defensa seua convinga, així com que en el cas de no formular al·legacions sobre el contingut de l'inici, aquest acord es considerarà proposta de resolució.
  
Tercer
  
No s'han presentat al·legacions a l'acord d'inici d'expedient sancionador.
  
Quart
  
S'ha comprovat el 28 de juliol de 1998 que continua instal·lada l'esmentada tanca publicitària en el lloc indicat com prohibit.
  
Fonaments de dret
  
Atés que els fets esmentats constitueixen una infracció molt greu establerta en l'article 41.4 f) de la Llei 6/1991, de 27 de març, de Carreteres de la Comunitat Valenciana (DOGV núm. 1516, de 05.04.91), així com el Reial Decret 1.812/1994, de 2 de setembre, pel qual s'aprova el Reglament General de Carreteres (BOE núm. 228, de 23.09.94), ja que no són cartells referents als articles 89 i 90 del mateix Reglament, i que no estan inclosos en el supòsit de l'article 88 del Reglament General de Carreteres.
  
Atés que aquestes infraccions són sancionables amb multes de 2.000.001 a 83.621.834 pessetes, segons estableix l'article 45.1 c) de la Llei de Carreteres de la Comunitat Valenciana, i ja que la quantia de la sanció es graduarà en funció de la transcendència de l'actuació i del dany causat, i que no s'ha observat que hi haja cap circumstància modificativa que agreuge aquesta actuació.
  
Atés que, segons l'Estatut d'Autonomia en l'article 31.14 la competència exclusiva sobre les carreteres i camins l'itinerari dels quals transcorre íntegrament en el territori de la Comunitat Valenciana correspon a la Generalitat.
  
Atés que, pel Reial Decret número 1.627/1984, d'1 d'agost es traspassen funcions i serveis de l'Estat en matèria de carreteres a la Comunitat Valenciana (BOE núm. 221, de 14 de setembre), i és el conseller d'Obres Públiques, Urbanisme i Transports el competent per a imposar les sancions establertes en la llei a les infraccions molt greus, segons l'article 46 b ).
  
Atés que s'han complert els tràmits del procediment administratiu, d'acord amb els articles del 127 al 138 de la Llei de Règim Jurídic de les Administracions Públiques i del Procediment Administratiu Comú (Llei 30/1992, de 26 de novembre), així com el Reial Decret 1.398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora.
  
Atés que no s'han presentat al·legacions a l'acord d'inici d'expedient sancionador, aquest acord es considera proposta de resolució, d'acord amb els articles 13.2 i 16.1 del Reial Decret 1398/1993, de 3 d'agost, pel qual s'aprova el Reglament per a l'Exercici de la Potestat Sancionadora, amb els efectes establerts en els articles 18 i 19 de l'esmentat cos legal.
  
Vistos els preceptes legals esmentats i la resta de disposicions de general i pertinent aplicació, resolc:
  
Declarar a Carteles Informativos Telecartel autor d'una infracció molt greu de l'article 41.4 f) de la Llei 6/1991 de Carreteres de la Comunitat Valenciana, i en conseqüència imposar-li una sanció de 2.000.001 pessetes d'acord amb l'article 45.1 c) del mateix cos legal, ja que no s'ha observat en la seua conducta cap circumstància que agreuge aquesta actuació, i haurà de reposar a l'estat originari la situació alterada per la infracció i indemnitzar pels danys i perjudicis que s'hagen pogut ocasionar.
  
València, 5 d'agost de 1998.- El conseller d'Obres Públiques, Urbanisme i Transports (p. s. art. 4 Decret 32/1998, de 31 de març), el secretari general: Antonio Rodríguez Barberá.
  
Per a poder efectuar el pagament de la sanció en l'entitat bancària col·laboradora haurà de recollir l'imprés model 956 en el Servei Territorial de Carreteres de València, situat en el carrer Gregorio Gea 27, edifici Prop, València.